text: [{"text_idx": "#000002", "text": "Ta\u00f0 hevur regna\u00f0 illa farnu ti\u0301\u00f0ina i\u0301 Thailandi og nu\u0301 ta\u0301 seinasta illve\u00f0ri\u00f0, Noru, f\u00f8rdi serliga no\u0301gv regn vi\u00f0 s\u00e6r, fyltust byrgingarnar og a\u0301irnar, so at vatni\u00f0 fleyt yvir no\u0301gvasta\u00f0ni."}, {"text_idx": "#000003", "text": "Til samanberingar kanst tu\u0301 i\u0301mynda t\u00e6r, at tu\u0301 koyrir eftir Skipanesvegnum mo\u0301tvegis tunnlinum millum Fjar\u00f0a. I\u0301mynda t\u00e6r so, at ba\u0301\u00f0u megin vegin stendur vatn upp mo\u0301ti vegkantinum, men fly\u0301tur ikki yvir um. Ho\u0301ast ta\u00f0 ikki er o\u0301vanligt at si\u0301ggja no\u0301gv vatn i\u0301 a\u0301unum og a\u0301 b\u00f8num inni millum Fjar\u00f0a, so er ta\u00f0 o\u0301kent at vatn stendur upp til vegkantin. Solei\u00f0is er ikki i\u0301 nor\u00f0ur eystur Thailandi."}, {"text_idx": "#000004", "text": "Ta\u00f0 hevur regna\u00f0 so illa, at no\u0301gvir landsvegir og ri\u0301sakrar standa undir i\u0301 vatni. Vatnbyrgingarnar eru fyltar til marki\u00f0. Ti\u0301skil hevur veri\u00f0 ney\u00f0ugt at lati\u00f0 vatnslu\u0301surnar meira upp. Harvi\u00f0 fyllast a\u0301irnar til a\u0301arbakkarnar og no\u0301gvasta\u00f0ni fly\u0301tur yvir. So no\u0301gv vatn er floymt yvir, at landsvegir sum liggja langt fra\u0301 a\u0301unum og v\u00e6l h\u00e6gri standa n\u00e6rum undir i\u0301 vatni. Summasta\u00f0ni er ikki koyrandi fyri vatni. Umframt landsvegir, sum standa undir i\u0301 vatni, eru eisini no\u0301gvar ri\u0301sakrar floymdir. Mestsum allir ri\u0301sakrarnir framvi\u00f0 a\u0301unum og framvi\u00f0 landsvegnum standa undir i\u0301 vatni."}, {"text_idx": "#000005", "text": "Vatni\u00f0, sum floymir vegirnar, fjar\u00f0ar ofta skjo\u0301tt og koyrandi ver\u00f0ur aftur. Men solei\u00f0is er ikki vi\u00f0 ri\u0301s\u00f8krunum. Ta\u0301 vatn er floymt i\u0301 teir, ver\u00f0ur vatni\u00f0 gjarna verandi i\u0301 longri ti\u0301\u00f0; upp til fleiri vikur."}, {"text_idx": "#000006", "text": "Ri\u0301si\u00f0 ver\u00f0ur sa\u0301a\u00f0 i\u0301 mai og juni, og ver\u00f0ur heysta\u00f0 i\u0301 seinnu helvt av oktober og november. Umframt at sa\u0301a ri\u0301si\u00f0, so mugu b\u00f8ndurnir planta av ny\u0301ggjum, lu\u0301ka, sa\u0301a og pumpa vatn u\u0301r markunum, a\u0301\u00f0renn ri\u0301si\u00f0 kann skerast til heysti\u00f0. Orsaka av inflasjo\u0301nini, sum eisini hevur rakt her, hevur ta\u00f0 veri\u00f0 serliga dy\u0301rt at keypa kunstt\u00f8\u00f0 og bensin til vatnpumpurnar i\u0301 a\u0301r. No\u0301gv arbei\u00f0i og sto\u0301rar i\u0301l\u00f8gur eru gj\u00f8rdar i\u0301 ri\u0301si\u00f0, sum nu\u0301 stendur undir i\u0301 vatni og fer fyri skeyti."}, {"text_idx": "#000007", "text": "Ri\u0301si\u00f0, sum hevur sta\u00f0i\u00f0 undir i\u0301 vatni, kann ikki skerast, ti\u0301 ta\u00f0 rotnar. Ti\u0301 ver\u00f0a no\u0301gvir b\u00f8ndur arbei\u00f0sleysir komandi skur\u00f0arti\u0301\u00f0. Teir fa\u0301a ti\u0301 heldur ikki si\u0301na f\u00f8stu a\u0301rligu innt\u00f8ku. Ta\u00f0 eru mong fo\u0301lk tilsamans, sum fa\u0301a ein bro\u0301\u00f0urpart av si\u0301ni a\u0301rligu innt\u00f8ku vi\u00f0 at selja ri\u0301s, so i\u0301 a\u0301r og komandi a\u0301r ver\u00f0ur sma\u0301ligt hja\u0301 mongum."}, {"text_idx": "#000008", "text": "Harumframt eru no\u0301gv hu\u0301s og bu\u0301sta\u00f0ar\u00f8ki, sum standa undir i\u0301 vatni. Vatni\u00f0 stendur upp til ga\u0301ttina og summasta\u00f0ni v\u00e6l upp um. Ti\u0301 er trupult, og hja\u0301 no\u0301gvum o\u0301m\u00f8guligt, at sleppa fra\u0301 hu\u0301sum til arbei\u00f0is ella i\u0301 sku\u0301la. Hja\u0301 no\u0301gvum rakar ta\u00f0 meint, ti\u0301 tey antin eru ti\u0301ma- ella dagl\u00f8nt."}, {"text_idx": "#000009", "text": "Ta\u00f0 ber ti\u0301 ikki til at siga anna\u00f0, enn at h\u00f8gi vatnstandurin l\u00e6kkar um livistandin hja\u0301 mongum her i\u0301 Thailandi. I\u0301 a\u0301r hevur no\u0301gva regni\u00f0 rakt serliga meint i\u0301 nor\u00f0ur eystur Thailandi, serliga i\u0301 landspartinum Ubon Rachathani, sum liggur eystur i\u0301mo\u0301ti Mekong a\u0301nni og Laos. Onnur a\u0301r rakar ta\u00f0 har\u00f0ari i\u0301 nor\u00f0ur Thailandi og summi a\u0301r i\u0301 su\u00f0ur Thailandi. Men har ta\u00f0 rakar, er ta\u00f0 alti\u0301\u00f0 sera hart hja\u0301 \u00f8llum at koma fyri seg aftur."}, {"text_idx": "#000010", "text": "Av ti\u0301 at alt vatni\u00f0, sum nu\u0301 streymar i\u0301 yvirfyltu a\u0301unum i\u0301 nor\u00f0ur eystur Thailandi, rennur su\u00f0ur mo\u0301ti Bangkok, h\u00f8vu\u00f0ssta\u00f0num, so er m\u00f8guleiki fyri, at ta\u00f0 fer at fl\u00f8\u00f0a yvir i\u0301 Bangkok. Ta\u00f0 eru myndugleikarnir serliga ansnir vi\u00f0, og gera alt fyri at ta\u00f0 ikki skal bli\u0301va ein endurt\u00f8ka av ti\u0301, sum hendi i\u0301 2011, ta\u0301 no\u0301gv \u00f8kir i\u0301 Bangkok sto\u0301\u00f0u undir i\u0301 vatni i\u0301 ein go\u0301\u00f0an ma\u0301na."}, {"text_idx": "#000012", "text": "Frammanfyri hu\u0301sini hja\u0301 fo\u0301lkum i\u0301 kirkju okkara"}, {"text_idx": "#000014", "text": "Vegirnir a\u0301 bu\u0301\u00f0\u00f8kinum, har do\u0301ttir undirrita\u00f0a gongur i\u0301 dagr\u00f8kt, sto\u0301\u00f0u undir i\u0301 vatni (Kelda: FB:jaengkaomahasarakham)"}, {"text_idx": "#000015", "text": "Ba\u0301tar ver\u00f0a bru\u0301ktir at koma i\u0301millum hu\u0301sini."}, {"text_idx": "#000016", "text": "Go\u0301\u00f0 mo\u0301tt\u00f8ka og no\u0301g mik\u00f0 at gera"}, {"text_idx": "#000019", "text": "Mannfo\u0301lkavikuskifti i\u0301 Nesvi\u0301k n\u00e6sta vikuskifti"}, {"text_idx": "#000028", "text": "Eftir har\u00f0a og oy\u00f0ileggjandi jar\u00f0skja\u0301lvtan i\u0301 Turkalandi og Sy\u0301ria i\u0301 februar ma\u0301na\u00f0i, hava tey kristnu i\u0301 Turkalandi vi\u0301st teimum, sum yvirlivdu r\u00e6\u00f0uleikarnar, Gu\u00f0s k\u00e6rleika. Eitt hjartanemandi d\u00f8mi, eru k..."}]